คืออยากทราบค่ะว่า คือโดนสุนัขกัดเวลา5ทุ่มของวันที่19เเล้วได้ไปหาวันที่20เวลา8โมงได้ฉีดวัคซีนให้ตรงรอบปากแผลเเละหัวไหล่ทั้ง2ข้างเเละได้ทดลองยาก่อนฉีดเพื่อสังเกตุอาการไป1เข็มพอฉีดเสร็จกลับมาถึงบ้านมีอาการปวดเเขน/ขา ตรงที่ฉีดวัคซีนขยับเเรงก็ไม่ได้ เลยอยากทราบค่ะว่ามันจะเป็นอะไรไหมค่ะหรือเป็นเพราะฤทธิ์ยา ใครรู้ช่วยตอบหน่อยนะคะ🙏อันตรายไหม
สวัสดีค่ะ หากโดนสุนัขกัดวันที่ 19 ก.ค. แล้วได้ไปฉีดวัคซีนป้องกันพิษสุนัขบ้าวันที่ 20 ก.ค. ก็จะสามารถป้องกันการเป็นโรคได้ค่ะ สำหรับการฉีดบริเวณรอบแผล น่าจะเป็นเซรุ่ม (อิมมูโนโกลบูลิน) ค่ะ เพราะวัคซีนนั้น จะฉีดที่บริเวณแขน 1-2 จุดเท่านั้นค่ะสำหรับผลข้างเคียงของการฉีดวัคซีนพิษสุนัขบ้าที่อาจเกิดได้ เช่น การปฏิกิริยาเฉพาะที่ตรงบริเวณที่ฉีด เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้นดังนั้น การที่มีอาการปวดบริเวณที่ฉีด รวมถึง ปวดตามแขนขา ก็น่าจะเกิดจาผลข้างเคียงของวัคซีนได้ ซึ่งไม่ได้ถือว่าอันตรายอะไร การดูแลตนเอง เช่น การประคบเย็นบริเวณที่ปวด แต่ไม่ควรบีบนวด เพราะอาจทำให้ปวดมากขึ้น งดการใช้แขนข้างที่ฉีดทำงานหนัก งดการออกกำลังกายและเล่นกีฬาต่างๆ ไปก่อน และอาจทานยาแก้ปวด เช่น พาราเซตามอล เป็นต้น ทั้งนี้ อาการปวดมักเป็นอยู่เพียง 1-2 วัน ก็จะหายไปได้เองค่ะ แต่หากเคยฉีดวัคซีนมาก่อนหน้านี้แล้วหลายครั้ง อาการปวดอาจนานกว่านี้ได้ เพราะปฏิกิริยาของร่างกายต่อวัคซีนที่มีมากขึ้นค่ะ